ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์บริการคงสิทธิเลขหมายโทรศัพท์เคลื่อนที่ (ฉบับที่ ๒) โดยที่เป็นการสมควรแก้ไขประกาศคณะกรรมการกิจการโทรคมนาคมแห่งชาติเรื่อง หลักเกณฑ์บริการคงสิทธิเลขหมายโทรศัพท์เคลื่อนที่อาศัยอำนาจตามความในมาตรา๕๑ (๑๑) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบมาตรา ๑๒ วรรคสี่แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมติที่ประชุมคณะกรรมการกิจการโทรคมนาคมแห่งชาติครั้งที่ ๑๘/๒๕๕๓เมื่อวันที่ ๓๐ มิถุนายน ๒๕๕๓ และครั้งที่ ๒๓/๒๕๕๓ เมื่อวันที่ ๔ สิงหาคม ๒๕๕๓ เห็นชอบการปรับระยะเวลาการดำเนินการโอนย้ายผู้ให้บริการในกรณีที่มีการยื่นขอจำนวนมากในคราวเดียวกันและการกำหนดให้ศูนย์ให้บริการระบบสารสนเทศเป็นผู้มีสิทธิเรียกเก็บค่าธรรมเนียมการโอนย้ายผู้ให้บริการคณะกรรมการกิจการโทรคมนาคมแห่งชาติจึงกำหนดหลักเกณฑ์บริการคงสิทธิเลขหมายโทรศัพท์เคลื่อนที่ (ฉบับที่ ๒) ดังต่อไปนี้ข้อ๑ ให้ยกเลิกความในข้อ ๑๑ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์บริการคงสิทธิเลขหมายโทรศัพท์เคลื่อนที่ ลงวันที่ ๒๘ กรกฎาคม พ.ศ. ๒๕๕๒ และให้ใช้ความต่อไปนี้แทนข้อ ๑๑ การโอนย้ายผู้ให้บริการต้องดำเนินการให้แล้วเสร็จภายในสามวันทำการนับแต่วันที่ยื่นคำขอสำหรับกรณีที่มีการยื่นคำขอโดยผู้ใช้บริการรายเดียวกันตั้งแต่ยี่สิบห้าหมายเลขขึ้นไปในคราวเดียวจะต้องดำเนินการให้แล้วเสร็จภายในยี่สิบวันทำการนับแต่วันที่ยื่นขอเว้นแต่มีเหตุจำเป็นอันควรเฉพาะกรณีเอกสารและหลักฐานข้อมูลไม่ครบถ้วนสมบูรณ์หรือไม่ตรงกับข้อมูลผู้ใช้บริการที่แท้จริงในระบบโดยผู้ให้บริการรายเดิมมีภาระในการพิสูจน์เหตุจำเป็นอันควรดังกล่าวข้อ๒ ให้ยกเลิกความในข้อ ๑๔ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์บริการคงสิทธิเลขหมายโทรศัพท์เคลื่อนที่ ลงวันที่ ๒๘ กรกฎาคม พ.ศ. ๒๕๕๒ และให้ใช้ความต่อไปนี้แทนข้อ ๑๔ ผู้ให้บริการโทรศัพท์เคลื่อนที่และศูนย์ให้บริการระบบสารสนเทศมีหน้าที่ต้องจัดให้มีการโอนย้ายผู้ให้บริการได้ข้อ๓ ให้ยกเลิกความในข้อ ๒๑ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์บริการคงสิทธิเลขหมายโทรศัพท์เคลื่อนที่ ลงวันที่ ๒๘ กรกฎาคม พ.ศ. ๒๕๕๒ และให้ใช้ความต่อไปนี้แทนข้อ ๒๑ ผู้ให้บริการรายใหม่หรือศูนย์ให้บริการระบบสารสนเทศอาจเรียกเก็บค่าธรรมเนียมการโอนย้ายผู้ให้บริการในอัตราที่คณะกรรมการกำหนดในกรณีที่ผู้ให้บริการรายใหม่ไม่สามารถโอนย้ายหมายเลขนั้นอันเกิดจากเหตุตามข้อ๑๗ หรือผู้ใช้บริการยกเลิกคำขอโอนย้าย ผู้ให้บริการรายใหม่หรือศูนย์ให้บริการระบบสารสนเทศที่ได้เรียกเก็บค่าธรรมเนียมการโอนย้ายผู้ให้บริการมีหน้าที่ต้องคืนเงินค่าธรรมเนียมที่ได้รับไว้ให้แก่ผู้ขอโอน ทั้งนี้ ก่อนการโอนย้ายจะเสร็จสมบูรณ์ข้อ๔ ให้ยกเลิกความในข้อ ๒๔ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์บริการคงสิทธิเลขหมายโทรศัพท์เคลื่อนที่ลงวันที่ ๒๘ กรกฎาคม ๒๕๕๒ และให้ใช้ความต่อไปนี้แทนข้อ ๒๔ ผู้ให้บริการโทรศัพท์เคลื่อนที่จะต้องร่วมกันจัดตั้งศูนย์ให้บริการระบบสารสนเทศโดยอาจร่วมกันลงทุนในลักษณะการรับภาระร่วมกัน(Consortium) หรือจดทะเบียนจัดตั้งเป็นนิติบุคคลก็ได้ในกรณีที่มีการจัดตั้งเป็นนิติบุคคลตามวรรคหนึ่งการดำเนินการในส่วนที่เกี่ยวกับการจัดให้มีบริการคงสิทธิเลขหมายโทรศัพท์เคลื่อนที่ผู้ให้บริการโทรศัพท์เคลื่อนที่ต้องกำหนดมาตรการให้นิติบุคคลนั้นปฏิบัติตามหลักเกณฑ์ที่กำหนดในประกาศนี้โดยเคร่งครัดหากนิติบุคคลตามวรรคหนึ่งฝ่าฝืนหรือไม่ปฏิบัติตามประกาศนี้ผู้ให้บริการโทรศัพท์เคลื่อนที่ต้องควบคุมดูแลให้ศูนย์ให้บริการระบบสารสนเทศระงับการกระทำที่ฝ่าฝืนหรือแก้ไขปรับปรุง หรือปฏิบัติให้ถูกต้องตามที่กฎหมายกำหนดและผู้ให้บริการโทรศัพท์เคลื่อนที่นั้นต้องร่วมกันรับผิดและผูกพันในการดำเนินการใดๆ ของนิติบุคคลดังกล่าวข้อ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑ธันวาคม พ.ศ. ๒๕๕๓ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๕ ง/หน้า ๗๐/๑๗ ธันวาคม ๒๕๕๓